(2017 01 29 1e) Kies gehoorsaamheid aan en vertroue in die Here Neh 2 v16tot20 ♪
Elkeen van ons maak gereeld keuses. Ons keuses het gevolge – persoonlik, vir ander na aan ons, soms ook verder van ons af.
Anders as in die meeste gemeentes in die GKSA ontvang min van ons lidmate gereeld besoek van ‘n ouderling. Baie lidmate is onbetrokke. Baie van ons kinders is ongereeld of selfs heeltemal afwesig in eredienste en katkisasie.
Oor hierdie sake staan ek en jy voor ‘n keuse. Jy kan kies om ‘n toekouer te wees wat kommentaar lewer en vra: wat gaan julle doen? Hierdie situasie kan jou pas juis omdat jy onder die radar ongemerk kan aangaan. Jy kan besluit: hier is werk om te doen, ek is beskikbaar om dit te help doen.
In die vestingstad Susan het die balling Nehemia gehoor dat die muur van Jerusalem omgelê het en die stadspoorte verbrand was (Neh 1:1 – 3). Nehemia het gaan bid en met koning Artasasta gereël om iets omtrent die situasie te gaan doen. In Jerusalem moes hy ‘n volksvergadering oortuig om die mure te begin herbou. Teenstanders het elke poging tot herbou in die wiele probeer ry. Nehemia, die Judeërs en die teenstanders het keuses gemaak. Vandaar ons tema: Kies gehoorsaamheid aan en vertroue in die Here. Ons sien (1) keuses; (2) pak die werk aan vol vertroue in die Here.
Continue reading “(2017 01 29 1e) Kies gehoorsaamheid aan en vertroue in die Here Neh 2 v16tot20 ♪”